2002ના નરોડા ગામ રમખાણો મામલે માયા કોડાનાનીએ કોર્ટને નિવેદન આપ્યું હતું કે, અમિત શાહનું નિવેદન તેમને નિર્દોષ સાબિત કરવામાં મદદરૂપ થઇ શકે છે. નોંધનીય છે કે, આ મામલે માયા કોડનાની મુખ્ય આરોપીઓમાંના એક છે. માયા કોડનાનીની અરજી પર કોર્ટ દ્વારા અમિત શાહને હાજર રહેવા માટે સમન જાહેર કરવામાં આવ્યું હતું. સાથે જ કોર્ટે એમ પણ જણાવ્યું હતું કે, જો આ વખતે અમિત શાહ કોર્ટમાં હાજરી ન આપી શકે તો કોર્ટ બીજી વાર સમન જાહેર નહીં કરે. આ મામલે સોમવારે સવારે અમિત શાહ સ્પેશિયલ એસઆઇટી કોર્ટ સમક્ષ હાજર થયા હતા અને અહીં તેમણે માયા કોડનાનીના પક્ષમાં નિવેદન આપ્યું હતું.